CELEX: 62010CA0511
Language: fi
Date: 2012-11-08 00:00:00
Title: Asia C-511/10: Unionin tuomioistuimen tuomio (ensimmäinen jaosto) 8.11.2012 (Bundesfinanzhofin (Saksa) esittämä ennakkoratkaisupyyntö) — Finanzamt Hildesheim v. BLC Baumarkt GmbH & Co. KG (Kuudes arvonlisäverodirektiivi — 17 artiklan 5 kohdan kolmas alakohta — Oikeus vähentää ostoihin sisältyvä arvonlisävero — Tavarat ja palvelut, joita käytetään samanaikaisesti sekä verollisiin että verottomiin liiketoimiin — Rakennuksen vuokraaminen liike- ja asuinkäyttöön — Arvonlisäveron vähennyksen suhdeluvun laskentaperuste)

12.1.2013   
            
            
               FI
            
            
               Euroopan unionin virallinen lehti
            
            
               C 9/6
            
         Unionin tuomioistuimen tuomio (ensimmäinen jaosto) 8.11.2012 (Bundesfinanzhofin (Saksa) esittämä ennakkoratkaisupyyntö) — Finanzamt Hildesheim v. BLC Baumarkt GmbH & Co. KG
   (Asia C-511/10) (1)
   
   (Kuudes arvonlisäverodirektiivi - 17 artiklan 5 kohdan kolmas alakohta - Oikeus vähentää ostoihin sisältyvä arvonlisävero - Tavarat ja palvelut, joita käytetään samanaikaisesti sekä verollisiin että verottomiin liiketoimiin - Rakennuksen vuokraaminen liike- ja asuinkäyttöön - Arvonlisäveron vähennyksen suhdeluvun laskentaperuste)
   2013/C 9/07
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Kantaja: Finanzamt Hildesheim
   
      Vastaaja: BLC Baumarkt GmbH & Co. KG
   
      Oikeudenkäynnin kohde
   
   Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17.5.1977 annetun kuudennen neuvoston direktiivin 77/388/ETY (EYVL L 145, s. 1) 17 artiklan 5 kohdan kolmannen alakohdan tulkinta — Oikeus vähentää ostoihin sisältyvä arvonlisävero — Tavarat ja palvelut, joita käytetään samanaikaisesti sekä verollisiin että verottomiin liiketoimiin — Rakennuksen vuokraaminen liike- ja asuinkäyttöön — Vähennyksen suhdeluvun laskeminen liiketilojen vuokralaisten liikevaihdon mukaan — Kansallinen lainsäädäntö, jonka mukaan vähennyksen suhdeluku lasketaan mainituille vuokralaisille rakennuksesta vuokratun pinta-alan mukaan
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 17 artiklan 5 kohdan kolmatta alakohtaa on tulkittava siten, että jäsenvaltiot saavat sen nojalla säätää, että sekakäytössä olevan rakennuksen rakentamisen kaltaiseen tiettyyn liiketoimeen liittyviin ostoihin sisältyvän arvonlisäveron vähennyksen suhdeluvun laskemista varten jakoperusteena on käytettävä ensisijaisesti muuta jakoperustetta kuin direktiivin 19 artiklan 1 kohdassa olevaa liikevaihtoon perustuvaa jakoperustetta edellyttäen, että valitulla menetelmällä taataan, että edellä mainittu vähennyksen suhdeluku määritetään tarkemmin.
   
      (1)  EUVL C 30, 29.1.2011.